Gangakondacholapuram - Wicipedia

# Gangakondacholapuram

### Oddi wrth Wicipedia, y gwyddoniadur rhydd.

Teml anferth yng nghanolbarth talaith Tamil Nadu yn ne-ddwyrain India ydyw Gangakondacholapuram. Fe'i lleolir yn ymyl y pentref bach diarffordd o'r un enw tua 25 milltir i'r gogledd o dref Kumbakonam.

Mae gopuramau (math o dyrau o siâp pyramidaidd) mawr y deml yn dominyddu'r tirwedd am filltiroedd o gwmpas. Codwyd Gangakondacholapuram gan yr ymerodr Chola Rajendra I (1012 - 1044) yn arddull Teml Brihadishwara (gwaith ei dad) yn Thanjavur, hefyd yn Tamil Nadu.

Addurnir muriau a llannau'r deml gan gerfluniau hardd niferus. Yno hefyd y gwelir tanc (cronfa dŵr arbennig) anferth. I'r tanc hwnnw bu brenhinoedd oedd yn ddeiliaid i'r ymerodr yn dod â phiserau o ddŵr o Afon Ganges a'i gwagio yno. Dyna sy'n rhoi i'r deml ei henw iaith Tamil, Gangakondacholapuram, sy'n golygu "Teml Chola Offrymau Dŵr Ganges".

Wedi dod o "http://cy.wikipedia.org../../../g/a/n/Gangakondacholapuram.html"

Categorïau: Temlau India | Ymerodraeth Chola | Tamil Nadu

##### Views

- Erthygl
- Sgwrs
- Diwygiad cyfoes

##### Chwilio